আমি অনেক প্রধানমন্ত্রী দেখেছি কে কেমন ছিলেন? একটা বইও লিখব

কলকাতা: আগামী বছরই রাজ্যের বিধানসভা নির্বাচন (West Bengal Assembly Election 2026)। তার আগে তৃণমূল ছাত্র পরিষদের (TMCP) প্রতিষ্ঠা দিবসের মহাসমাবেশ থেকে তৃণমূলের (TMC) আসন সংখ্যা বাড়বে বলে দাবি করলেন দলনেত্রী মমতা বন্দ্যোপাধ্যায় (Mamata Banerjee)। তৃণমূল সভানেত্রীর দাবি, আগামী নির্বাচনে আসন বাড়বে। আর অভিষেক চ্যালেঞ্জ ছুড়ে বলেন, ৫০ পেরোবে না বিজেপি। সেই সঙ্গে বাংলার অপমান করার অভিযোগে বিজেপিকে বিঁধলেন মমতা। কেন্দ্রীয় স্বরাষ্ট্রমন্ত্রী অমিত শাহের বিরুদ্ধে তুললেন ‘পরিবারতন্ত্র’-এর অভিযোগ। একই সঙ্গে হুঙ্কার দিলেন, ‘বিনা যুদ্ধে এক ইঞ্চি জায়গা ছাড়বে না তৃণমূল কংগ্রেস’। রাজনৈতিক মহলের কথায়,মেয়ো রোডের সভা স্থল থেকে ’২৬-এর বিধানসভা ভোটের সুর বেঁধে দিয়েছেন তৃণমূল সুপ্রিমো।

মমতা বন্দ্যোপাধ্যায়ের দীর্ঘ রাজনৈতিক কেরিয়ার। বহু অভিজ্ঞতায় পরিপূর্ণ। বঙ্গ রাজনীতিই শুধু নয়, জাতীয় স্তরেও তিনি অতি পরিচিত, সম্মানিত ব্যক্তিত্ব। কয়েকবার একাধিক মন্ত্রকের দায়িত্ব সামলেছেন, কেন্দ্রীয় মন্ত্রী হিসেবে ছিলেন সুপরিচিত। যে সব প্রধানমন্ত্রীর অধীনে তিনি কেন্দ্রীয় মন্ত্রীর দায়িত্ব পালন করেছেন, তাঁদের সঙ্গেও সৌহার্দ্যপূর্ণ সম্পর্ক ছিল। এবার সেসব অভিজ্ঞতা লেখনিতে আবদ্ধ করতে চলেছেন বাংলার মুখ্যমন্ত্রী তথা তৃণমূল সুপ্রিমো মমতা বন্দ্যোপাধ্যায়। বললেন, ”অনেক প্রধানমন্ত্রী দেখেছি। এবার একটা বই লিখব, কে কেমন ছিলেন। বইমেলায় বেরবে।”

আরও পড়ুন: কোনও পার্টির হয়ে ললিপপ খাওয়া মানায় না, কমিশনকে নিশানা মমতার

এদিনের সভায় নিজের লড়াইয়ের কথা তুলে ধরেন তিনি। গোটা শরীরে এমন জায়গা নেই, যেখানে চোট নেই। রোজ ব্য়ায়াম করে, যন্ত্রণা সহ্য করে বেঁচে থাকতে হয়।মমতা আরও বলেন, “সাত বার সাংসদ হয়েছি, দু’বার রেলমন্ত্রী, কয়লামন্ত্রী, যুবশক্তি মন্ত্রী, নারী ও শিশুকল্যাণ মন্ত্রীও ছিলাম। জাতীয় মহিলা কমিশন আমার সময় তৈরি। ফোর্স অ্যাকাডেমিও। আজ তার জন্যই ছেলেমেয়েরা ভাল রেজাল্ট করছে। এতদিনের পরিকল্পনার ফল। আমাকে শিখিয়ে লাভ নেই। আমি অনেক প্রধানমন্ত্রী দেখেছি। আমি এবার একটি বইও লিখব, ‘কে কেমন ছিল’। পরবর্তী বইমেলায় বেরোবে।”

মমতা বলেন, “তৃণমূলকে শুধু বাম-বিজেপির বিরুদ্ধে লড়াই করতে হয় না। সব শক্তির বিরুদ্ধে লড়াই করতে হয়। এদিন অমিত শাহকে নিশানা করে পরিবারতন্ত্র নিয়ে সরব হলেন মমতা। তিনি বলেন, আপনার ছেলে আন্তর্জাতিক ক্রিকেট বোর্ডের প্রেসিডেন্ট। রাজনীতি করলে তো তাঁর কিছুই নেই। এ তো হাজার হাজার, লক্ষ লক্ষ কোটি টাকার মামলা। এ কি পরিবারতন্ত্র নয়? সমাজতন্ত্র?’ কেন্দ্রের নরেন্দ্র মোদি সরকারকে তীব্র আক্রমণ করেন মমতা। রাজ্যের প্রাপ্য টাকা আটকে রাখা নিয়ে যেমন আক্রমণ করেন, তেমনই রাজনৈতিক স্বার্থে কেন্দ্রের বিজেপি সরকার রাজ্যকে বদনাম করছে বলে অভিযোগ তোলেন।

দেখুন ভিডিও

The post আমি অনেক প্রধানমন্ত্রী দেখেছি কে কেমন ছিলেন? একটা বইও লিখব first appeared on KolkataTV.

The post আমি অনেক প্রধানমন্ত্রী দেখেছি কে কেমন ছিলেন? একটা বইও লিখব appeared first on KolkataTV.