তৃণমূল ছাত্র পরিষদের প্রতিষ্ঠা দিবসে কী বার্তা দেবেন মমতা অভিষেক?

ওয়েবডেস্ক- সঠিক সময়ে ২৬-এর নির্বাচন (2026 Assemble Election) হলে তার আগে শেষ তৃণমূল ছাত্র পরিষদের প্রতিষ্ঠা দিবস (Trinamool Chhatra Parishad Foundation Day) কর্মসূচি। ২৬ এর বিধানসভা নির্বাচনে (2026 West Bengal Election) কি বার্তা দেবেন তৃণমূল নেত্রী মমতা বন্দ্যোপাধ্যায় (Mamata Banerjee) এবং অভিষেক বন্দ্যোপাধ্যায় (Abhishek Banerjee) আর দিকেই তাকিয়ে আছে ছাত্র সমাজ।

এবারে মঞ্চে বাংলা ভাষা নিয়ে বার্তা যে দেবেন তৃণমূল নেত্রী। মঞ্চের সাজ শয্যা দেখে আগাম আঁচ করা যায়। ভিন রাজ্যে বাংলা ভাষীদের ওপর যে আক্রমণ হচ্ছে তা নিয়ে তৃণমূল নেত্রী একাধিকবার সোচ্চার হয়েছেন। আগামীকালের মঞ্চে বাংলা ভাষার অস্মিতাকে সবচেয়ে বেশি গুরুত্ব দেবেন মমতা অভিষেক।

অতি সম্প্রতি তৃণমূল কংগ্রেসের যে বিষয়গুলোতে তাদের রাজনৈতিক মুখ পুড়েছে তার মধ্যে মনোজিৎ মিশ্রের মত ছাত্রনেতার কুকীর্তি। তা নিয়ে তৃণমূল কংগ্রেস ছাত্র নেতাদের কি বার্তা দেয় তার দিকে তাকিয়ে আছে রাজনৈতিক মহল। তৃণমূল কংগ্রেসের ছাত্র পরিষদের সংগঠনের কোন পরিবর্তন হয় কিনা সেটাও এই মুহূর্তে আলোচ্য।

আরও পড়ুন-  চর্চায় SIR! মুখ্য সচিবকে চিঠি রাজ্যের মুখ্য নির্বাচনী আধিকারিকের

প্রসঙ্গত, এই মুহূর্তে জোর চর্চার বিষয় রাজ্যের বাইরে বাংলার শ্রমিকদের সঙ্গে বঞ্চনা। বাংলা ভাষায় কথা বললেই তাদের উপর আক্রমণ চলছে। পেটের দায়ে কাজ করতে গিয়ে চরম হেনস্থা শিকার হতে হচ্ছে পরিযায়ী শ্রমিকদের। মঙ্গলবার বর্ধমানের সভা থেকেই এই বিষয়ে সুর চড়িয়েছেন তৃণমূল নেত্রী। মমতা বন্দ্যোপাধ্যায়ের কথায়, বাংলার যুবকরা যে ওখানে কাজ করতে গেছে, তাদের তো দক্ষতার ভিত্তিতেই কাজ দেওয়া হয়েছে, তাহলে কীসের জন্য নির্যাতন? সেই সঙ্গে মুখ্যমন্ত্রী প্রশ্ন তোলেন, রাজ্যের বাইরে থেকেও আমাদের এখানে কাজ করতে আসে শ্রমিকরা, কই আমরা তাদের উপর অত্যাচার করি না। সেইসঙ্গে মুখ্যমন্ত্রী বর্ধমানের প্রশাসনিক সভা থেকে ফের পরিযায়ী শ্রমিকদের বাংলায় ফিরে আসার আহ্বান জানান তিনি। তাদের জন্য কর্মশ্রী বন্ধ শ্রমশ্রী খোলা হয়েছেও বলেও জানান তিনি। এই প্রসঙ্গ টেনে এনে ফের আক্রমণ শানাতে পারেন মুখ্যমন্ত্রী। তার পাশাপাশি রয়েছে ভোটার তালিকার নিবিড় সংশোধন। বিহারের আসন্ন নির্বাচনকে ভোটার অধিকার যাত্রা শুরু করেছেন রাহুল গান্ধী। বিহারের পর বাংলাতেও এই এসআইআর শুরু হবে বলে জানিয়ে দিয়েছে নির্বাচন কমিশন। ফলে এসআইআর নিয়ে তোপ দাগতে পারেন তৃণমূল সুপ্রিমো ও দলের সেনাপতি অভিষেক বন্দ্যোপাধ্যায়।

অন্যদিকে রয়েছে বাংলায় ভোটকে ঘিরে রাজ্যে বার বার আসছেন প্রধানমন্ত্রী নরেন্দ্র মোদি ও কেন্দ্রীয় মন্ত্রী অমিত শাহ। এই নিয়ে ভোটের আগে প্রধানমন্ত্রীর তিনবার আসা হয়ে গেল বাংলায়। ফের মহালয়ার পরে রাজ্যে আসছেন প্রধানমন্ত্রী, সভা করার কথা আছে নবদ্বীপে। আর পুজো উদ্বোধনের আসবেন অমিত শাহ। ফলে কেন্দ্রীয় নেতাদের এই ঘন ঘন আগমন নিয়ে সুর চড়াতে পারেন মুখ্যমন্ত্রী মমতা বন্দ্যোপাধ্যায় ও অভিষেক। সব কিছু নিয়ে ২০২৬ এর ভোটের আগেই বাংলায় ভোটের কাঠি পড়ে গিয়েছে।

দেখুন আরও খবর-