১০০ দিনের কাজে ‘১ নম্বর’ ছিলাম, মেয়ো রোড থেকে সুর চড়ালেন মমতা

ওয়েবডেস্ক- ২০২৬ এর (2026 Assemble Election) আগে আজ তৃণমূল ছাত্র পরিষদের প্রতিষ্ঠা দিবস (Trinamool Chhatra Parishad Foundation Day) । একদিকে প্রতিষ্ঠা দিবসে কর্মীদের উৎসাহ দিতে বার্তা, অন্য মেয়ো রোডের মঞ্চ ফের ১০০ দিনের কাজ (100 Days Work) নিয়ে কেন্দ্রকে নিশানা করলেন তৃণমূল সুপ্রিমো মমতা বন্দ্যোপাধ্যায় (Trinamool supremo Mamata Banerjee) । এর আগেও তাঁকে একাধিক মঞ্চে কেন্দ্রের ১০০ দিনের কাজের প্রতি ক্ষোভ উগরে দিতে দেখা গেছে।

আজ বৃহস্পতিবারের এই সভা থেকেও ১০০ দিনের কাজ নিয়ে কেন্দ্রকে বিঁধলেন মুখ্যমন্ত্রী মমতা বন্দ্যোপাধ্যায়। এদিন মমতা বন্দ্যোপাধ্যায় বলেন, ১০০ দিনের কাজ পর পর ৪-৫ বছর আমরা ১ নম্বরে ছিলাম। রাস্তা নির্মাণে আমরা এক নম্বরে ছিলাম। বেশ কিছু কেন্দ্রীয় প্রকল্পে আমরা এক নম্বরে ছিলাম। গ্রামীণ আবাস যোজনা, রাস্তা তৈরিতে এক নম্বরে ছিলাম।

এর পরেই মমতা কেন্দ্রের উপরে সমস্ত ক্ষোভ ঢেলে দিয়ে বলেন, কিছু হিংসুটে লোক আছে। দেখলেই জ্বলে, আর লুচির মতো ফোলে। এরা হচ্ছে তাই। তাই সেলফিশ জায়েন্টেরা, যাঁরা হাই লোডেড ভাইরাস, তাঁরা হিংসা করে আমাদের টাকা বন্ধ করে দিয়ে ভাবছে। সেইসঙ্গে মুখ্যমন্ত্রী বলেন, ভাবছে এখন এনআরসি চালু করবে, সকলের ভোটাঅধিকার কেড়ে নেবে। জীবন থাকতে কারও ভোটাধিকার কাড়তে দেব না।”

আরও পড়ুন- “সিনেমা বানিয়ে বাঙালিকে অপমান…,” বিজেপিকে নিশানা মমতার

আজ তৃণমূলের ছাত্র পরিষদের প্রতিষ্ঠা দিবস থেকে তৃণমূল সুপ্রিমো কী বার্তা দেয় সেইদিকে নজর ছিল রাজ্যের মানুষের। সেইভাবে রাজ্যের প্রতি কেন্দ্রের বঞ্চনা নিয়ে গর্জে উঠলে মমতা বন্দ্যোপাধ্যায়। আগামী ২০২৬ ভোটের আগে চলতি বছরে একুশে জুলাইয়ের পরে এটি তৃণমূলের মহাসমাবেশ। ১০০ দিনের কাজে কাজে কেন্দ্রের বঞ্চনা, এনআরসি, এসআরআর সহ নির্বাচন কমিশনকে নিশানা করে ম্যারাথন আক্রমণ মমতার। দেশজুড়ে বাঙালি হেনস্থা প্রতিবাদে গর্জে ওঠেন তিনি। পরিযায়ী শ্রমিকদের পাশে থেকে বাম-কংগ্রেসকে ছেড়ে কথা বলেননি। মুখ্যমন্ত্রী এদিন বলেন, তৃণমূলকে শুধু বাম-বিজেপির বিরুদ্ধে লড়াই করতে হয় না । সব শক্তির বিরুদ্ধে লড়াই করতে হয় । আমাদের পরিযায়ী শ্রমিকদের উপর অত্যাচার হলে এরা প্রতিবাদ করে না ৷ পরশুদিন হাবরায় একজন মারা গিয়েছেন। তাঁকে মহারাষ্ট্রে মারা হয়েছিল ।”

বৃহস্পতিবার মেয়ো রোডের গান্ধি মূর্তির পাদদেশে তৃণমূলের ছাত্র পরিষদের প্রতিষ্ঠা দিবস পালিত হয়।

দেখুন আরও খবর-